În sezonul 2014–2015 Gherman a câștigat Grand Prix-ul de la Doha, primul titlu său de Cupa Mondială, după ce a învins-o pe estonianca Erika Kirpu în finală. În urma acestul rezultat, a urcat pe locul 8 în clasamentul FIE. La Campionatul Mondial de la Moscova, a ajuns în sferturile de finală după ce a învins-o pe lidera mondială Emese Szász, dar a pierdut cu chineza Xu Anqi și s-a clasat pe locul 5. La proba pe echipe, România a trecut ușor de primele tururi, apoi a întâlnit Ucraina în semifinală. Aleasă pentru a închide meciul, Gherman a marcat tușele câștigătoare. Totuși, România a fost învinsă de China în finală și s-a mulțumit de argint. Gherman s-a clasat pe locul 8 în sfârșitul sezonului.